El 7 de novembre de 1938, el diplomàtic alemany Ernst von Rath va ser assassinat a París per Herschel Grynszpan, un jove jueu d'origen polonès a venjança per la deportació de 12.000 jueus a Polònia. En En la nit del 8 de novembre, la situació es va aguditzar per un discurs de Goebbels en un acte del NSDAP on indirectament va cridar als membres del partit a estimular la violència contra jueus en una sèrie espontània i encoberta d'actes vandàlics. Aproximadament un centenar de jueus van morir, en van detenir 80.000 més en batudes, diversos centenars de sinagogues van ser malmeses o destruïdes i milers de botigues de jueus van quedar destrossades a Alemanya i Àustria en un esdeveniment conegut com la "Nit dels vidres trencats" ("Kristallnacht"). La policia va rebre instruccions precises de detenir únicament a jueus, protegir els negocis de "ciutadans alemanys" i ignorar la destrucció dels comerços de jueus. Al voltant de 30.000 homes jueus van ser enviats a camps de concentració. L'agitació es va aturar després de la conferència celebrada el 12 de novembre, on Göring va dir que la destrucció de la propietat jueva era, en efecte, la destrucció de propietat alemanya i que, al seu lloc, promulgarien lleis per expropiar i confiscar tot; també va estimar que la "Kristallnacht" va causar 220 milions de marcs en danys materials. Himmler, Speer i Rosenberg també van criticar durament Goebbels, perquè, entre altres coses, no els va consultar primer. Hitler i Goebbels van proposar que els jueus havien de sortir de país en un termini de deu anys; fins i tot van pensar en desterrar a una illa llunyana com Madagascar.